《余生》
元代·方回

余生如涸鱼，斗水足可活。
父子自相濡，不望江湖阔。
使吾道当亨，时平己身达。
运往年岁莫，滋厌耳根聒。
与其强磬折，孰若谨囊括。
心怜童稚饥，此事亦已末。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。